CELEX: 62009TB0095(01)
Language: lt
Date: 2009-04-28 00:00:00
Title: Byla T-95/09 R: 2009 m. balandžio 28 d. Pirmosios instancijos teismo pirmininko nutartis byloje United Phosphorus prieš Komisiją ( Laikinųjų apsaugos priemonių taikymas — Direktyva 91/414/EEB — Sprendimas dėl napropamido neįtraukimo į Direktyvos 91/414 I priedą — Prašymas sustabdyti vykdymą ir taikyti laikinąsias priemones — Fumus boni juris — Skuba — Interesų pusiausvyra )

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/51
            
         2009 m. balandžio 28 d. Pirmosios instancijos teismo pirmininko nutartis byloje United Phosphorus prieš Komisiją
   (Byla T-95/09 R)
   („Laikinųjų apsaugos priemonių taikymas - Direktyva 91/414/EEB - Sprendimas dėl napropamido neįtraukimo į Direktyvos 91/414 I priedą - Prašymas sustabdyti vykdymą ir taikyti laikinąsias priemones - Fumus boni juris - Skuba - Interesų pusiausvyra“)
   2009/C 180/95
   Proceso kalba: anglų
   
      Šalys
   
   
      Ieškovė: United Phosphorus Ltd (Voringtonas, Češyras, Jungtinė Karalystė), atstovaujama advokatų C. Mereu ir K. Van Maldegem
   
      Atsakovė: Europos Bendrijų Komisija, atstovaujama L. Parpala ir N. Rasmussen, padedamų advokato J. Stuyck
   
      Dalykas
   
   Pirma, prašymas sustabdyti 2008 m. lapkričio 7 d. Komisijos sprendimo 2008/902/EB dėl napropamido neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra šios medžiagos, registracijos panaikinimo (OL L 326, p. 35) vykdymą, kol bus priimtas sprendimas pagrindinėje byloje ir, antra, prašymas taikyti laikinąsias priemones.
   
      Rezoliucinė dalis
   
   
               1.
            
            
               2008 m. lapkričio 7 d. Komisijos sprendimo 2008/902/EB dėl napropamido neįtraukimo į Tarybos direktyvos 91/414/EEB I priedą ir augalų apsaugos produktų, kuriuose yra šios medžiagos, registracijos panaikinimo vykdymą sustabdyti iki 2010 m. gegužės 7 d., bet ne vėliau kaip iki sprendimo pagrindinėje byloje paskelbimo.
            
         
               2.
            
            
               Minėtas sustabdymas siejamas su sąlyga, kad United Phosphorus Ltd ir Komisija ne vėliau kaip iki 2010 m. kovo 15 d. Pirmosios instancijos teismo kanceliarijai pateiks pastabas apie dėl napropamido pradėtos pagreitintos procedūros eigą pagal 2008 m. sausio 17 d. Komisijos reglamento (EB) Nr. 33/2008, nustatančio išsamias Tarybos direktyvos 91/414/EEB nuostatų taikymo taisykles, susijusias su veikliųjų medžiagų, įtrauktų į šios direktyvos 8 straipsnio 2 dalyje nurodytą darbų programą, bet neįtrauktų į jos I priedą, vertinimo įprasta ir skubos tvarka, 13 straipsnį.
            
         
               3.
            
            
               Komisijai nurodoma imtis, jei United Phosphorus paprašytų, reikiamų priemonių šios nutarties visiškam taikymui užtikrinti valstybių narių, kurios iki 2009 m. gegužės 7 d. jau panaikino, atsiėmė ar atsisakė augalų apsaugos produktų, kuriuose yra napropamido, registracijų, atžvilgiu.
            
         
               4.
            
            
               Atidėti klausimo dėl bylinėjimosi išlaidų nagrinėjimą.